# Tazza tad-Dinja tal-Futbol 2010

Tazza tad-Dinja tal-Futbol 2010|  |
| Dettalji tal-kompetizzjoni |
| Pajjiż ospitanti |  Afrika t'Isfel |
| Dati |
11 ta' Ġunju – 11 ta' Lulju |
| Parteċipanti |
32 (minn 6 konfederazzjonijiet) |
| Grawnds |
10 (f'9 ibliet ospitanti) |
| Pożizzjonijiet finali |
| Rebbieħ  |  Spanja |
| It-Tieni post  |  Netherlands |
| It-Tielet post  |  Ġermanja |
| Ir-Raba' post |  Urugwaj |
| Statistika tal-kompetizzjoni |
| Partiti |
64 |
| Gowls skorjati |
145 (2.27 kull logħba) |
| Attendenza |
3,178,856 (49,670 kull logħba) |
| L-aqwa skorer(s) |  Thomas Müller  David Villa  Wesley Sneijder  Diego Forlán (5 gowls) |
| L-aqwa plejer |  Diego Forlán |
| L-aqwa gowler |  Iker Casillas |
| ← 2006 2014 → |

It-**Tazza tad-Dinja tal-Futbol 2010** kienet id-dsatax-il edizzjoni tat-Tazza tad-Dinja, li hu avveniment mondjali tal-futbol li jsir kull erba' snin. Ġie skedat li jkun bejn il-11 ta' Ġunju u l-11 ta' Lulju 2010 fl-Afrika t'Isfel. Din kienet l-ewwel darba li l-kampjonat ġie ospitat minn pajjiż Afrikan, wara li l-Afrika t'Isfel għelbet fl-isfida finali lill-"kuġini" tagħha Afrikani tal-Eġittu u l-Marokk sabiex jospitaw l-edizzjoni. Dan wassal biex il-konfederazzjoni Oċeanika tal-futbol tkun l-unika konfederazzjoni li għadha ma żammitx edizzjoni tat-Tazza tad-Dinja.

Tnejn u tletin tim ġew magħżula sabiex jipparteċipaw meta kkwalifikaw mill-fażi ta' kwalifikazzjoni li bdiet f'Awwissu tal-2007. Fl-ewwel rawnd it-timijiet ikkompetew flimkien fi gruppi ta' erba' timijiet kull wieħed, bl-aqwa żewġ timijiet jaqtgħu l-passaġġ għall-fażi suċċessiva. Is-sittax-il tim javvanzaw għall-fażi eliminatorja li tinkludi tliet rawnd li fl-aħħar jiddeterminaw l-aħħar żewġ timijiet li jikkontestaw il-finali.

Spanja rebħu dan it-turnew, fejn fil-finali, iċ-ċampjins Ewropej għelbu lit-tim Olandiż fil-ħin barrani bl-iskor ta' 1–0, gowl li wasal minn Andrés Iniesta. Dan kien l-ewwel titlu mondjali għat-tim Spanjol. L-Italja kienet qed tiddefendi t-titlu li kisbet fl-edizzjoni preċedenti, iżda falliet hekk kif inqalgħet fil-fażi eliminatorja.

## L-għażla tal-ospitu

L-Afrika ġiet magħżula bħala l-ospitu tat-Tazza tad-Dinja 2010 bħala parti minn politika ġdida li tikkonsisti fir-rotazzjoni ta' dan l-avveniment bejn il-konfederazzjonijiet tal-futbol (idea li ġiet abbandunata f'Ottubru tal-2007). Ħames pajjiżi Afrikani għamlu offerta biex jospitaw l-edizzjoni tal-2010 tat-Tazza tad-Dinja:

* Eġittu
* Libja /  Tuneżija (pjan ta' ospitu kollettiv)
* Marokk
* Afrika t'Isfel

Minħabba d-deċiżjoni suċċessiva tal-Kumitat Eżekuttiv tal-FIFA biex il-kampjonat ma jiġix ospitat minn żewġ pajjiżi, it-Tuneżija irtirat il-kandidatura tagħha. Il-Kumitat iddeċieda wkoll li ma jaċċettax lil-Libja bħala ospitu minħabba li ma laħqitx il-kriterji uffiċjali.

Wara rawnd ta' voti, l-offerta rebbieħa ġiet mħabbra mill-president tal-FIFA Sepp Blatter waqt konferenza stampa fil-15 ta' Mejju 2004, f'Żurigu. L-Afrika t'Isfel ingħatat id-dritt li tospita dan it-turnew, fejn għelbet l-isfida tal-Marokk u l-Eġittu.

| Riżultati |
| --- |
| Pajjiż | Voti |
|  Afrika t'Isfel | **14** |
|  Marokk | 10 |
|  Eġittu | 0 |

* Tuneżija – *irtirat fit-8 ta' Mejju 2004 wara li żewġ ospiti ma kinux aċċettati*
* Libja – *l-offerta ġiet irrifjutata: il-kandidatura ma laħqitx il-kriterji u l-ospitu bejn żewġ pajjiżi ma kienx aċċettat*

### Għajdut ta' ospitu ġdid

Diversi għajdut ċċirkulaw f'sorsi varji tal-aħbarijiet li kienu jsostnu li t-Tazza tad-Dinja 2010 tista' ssir f'pajjiż ieħor. Xi nies, fosthom Franz Beckenbauer, Horst R. Schmidt u, anki, xi eżekuttivi tal-FIFA, esprimew id-dubji tagħhom fuq il-pjan, l-organizzazzjoni u ż-żmien ta' preparazzjoni tal-AFrika t'Isfel. Madanakollu, l-uffiċjali tal-FIFA komplew isostnu li se jkomplu jagħtu s-sosten tagħhom lill-Afrika t'Isfel, u stqarrew li l-avveniment mhux se jitmexxa lejn pajjiż ieħor, bil-president tal-FIFA Sepp Blatter kompla jsostni li t-Tazza tad-Dinja 2010 se ssir fl-Afrika t'Isfel. Blatter stqarr li hemm pjan ta' kontinġenza biex it-Tazza tad-Dinja issir x'imkien ieħor imma dan ikun f'każ ta' xi diżgrazzja naturali, u li t-Tazza tad-Dinja tal-2006 fil-Ġermanja kellha wkoll pjan ta' kontinġenza simili.

Minkejja l-assigurazzjoni min-naħa tal-FIFA li l-avveniment jitmexxa biss f'każ ta' xi diżgrazzja naturali, xi għajdut kompla jiċċirkula dwar il-possibilità ta' ospitu ġdid. Dan l-għajdut kollu ġie kkritikat mid-deputat Ministru tal-Finanzi tal-Afrika t'Isfel Jabu Moleketi, fejn qal li dan l-għajdut sar biex ipoġġi dehra negattiva għall-Afrika t'Isfel u l-Afrika.

## Kwalifikazzjoni

*Biex tapprofondixxi, ara l-artiklu: Kwalifikazzjoni għat-Tazza tad-Dinja tal-Futbol 2010*.
Bħala l-pajjiż ospitu, l-Afrika t'Isfel awtomatikament irċieva post fil-fażi finali. Madanakollu, l-Afrika t'Isfel xorta waħda ħadet sehem fil-fażi ta' kwalifikazzjoni minħabba li dawn iservu wkoll bħala turnew ta' kwalifika għat-Tazza Afrikana 2010. Din hi l-ewwel darba mill-1934 li ospitu tat-Tazza tad-Dinja, ipparteċipa xorta waħda fil-kwalifiki għat-Tazza tad-Dinja. Bħat-turnew preċedenti, iċ-ċampjins renjanti tal-Italja, ma ngħatawx aċċess awtomatiku għall-fażi finali.

Il-poloz għall-fażi preliminarja ttellgħu f'Durban, fl-Afrika t'Isfel, fil-25 ta' Novembru 2007.

### Timijiet kwalifikati

It-32 tim segwenti kkwalifikaw għall-fażi finali tal-kompetizzjoni.

|  |  |  |  |
| --- | --- | --- | --- |
| AFC (4)* Awstralja
* Ġappun
* Korea ta' Fuq
* Korea t'Isfel

CAF (6)* Afrika t'Isfel (ospiti)
* Alġerija
* Gana
* Kamerun
* Kosta tal-Avorju
* Niġerja
 | CONCACAF (3)* Ħonduras
* Messiku
* Stati Uniti

CONMEBOL (5)* Arġentina
* Brażil
* Ċili
* Paragwaj
* Urugwaj

OFC (1)* New Zealand
 | UEFA (13)* Danimarka
* Ingilterra
* Franza
* Ġermanja
* Greċja
* Italja
* Netherlands
* Portugall
* Serbja
* Slovakkja
* Slovenja
* Spanja
* Żvizzera
 | Timijiet kwalifikati kuluriti bl-aħdar. Għal-Leġġenda għal żoni oħra, ara hawnhekk. |

Din hija l-ewwel edizzjoni tat-Tazza tad-Dinja li ma rat lil ebda tim jikkwalifikaw għall-ewwel darba, minkejja li tnejn minn dawk li kkwalifikaw (is-Slovakkja u s-Serbja) preċedentament kienu dehru f'isem żewġ pajjiżi oħra. Is-Slovakkja kienu ħadu sehem taħt l-isem taċ-Ċekoslovakkja, waqt li s-Serbja kkompetew bħala parti mill-Jugożlavja u tas-Serbja u Montenegro. Fiż-żewġ każi, il-FIFA ikkunsidrat liż-żewġ timijiet bħala l-eredi tar-rekords tal-pajjiżi li kienu jappartjenu għalihom qabel.

### Kontroversji fil-kwalifikazzjoni

Kontroversja nqalgħet fuq il-partiti ta' kwalifika bejn Franza u r-Repubblika tal-Irlanda, il-Kosta Rika u l-Urugwaj, u l-Eġittu u l-Alġerija f'Novembru 2009.

Fit-tieni leg tal-*play-off* bejn Franza u r-Repubblika tal-Irlanda, il-kaptan ta' Franza Thierry Henry lagħab il-ballun b'idu f'azzjoni li wasslet għall-gowl tal-pari għall-Franċiżi, mingħajr ma kien jaf ir-referi. L-inċident qajjem dibattitu sħun fuq kif il-partiti għandhom jiġu mmexxija fl-ogħla livell. Il-FIFA irrifjutat ir-rikjesta min-naħa tal-Federazzjoni tal-futbol Irlandiża sabiex tirrepeti l-logħba, waqt li aktar tard kien hemm rikjesta sabiex l-Irlanda tkun it-33 tim fit-Tazza tad-Dinja, rikjesta li aktar tard ġiet imwaqqha. Il-Kosta Rika qajmet ilment fuq il-gowl tal-Urugwaj fil-logħba ta' spareġġ tal-CONMEBOL-CONCACAF li ta r-rebħa lis-Sud-Amerikani, waqt li l-aħħar partita bejn l-Eġittu u l-Aġerija kienet imdawwra minn rapporti fuq problemi fost il-partitarji.

Bħala tweġiba għall-inċidenti li nqalgħu matul il-fażi ta' kwalifikazzjoni u fuq kontroversja ta' tixħim fil-futbol, nhar it-2 ta' Diċembru 2009, il-FIFA sejħet laqgħa straordinarja tal-Kumitat Eżekuttiv. Wara l-laqgħa, il-FIFA ħabbret kienu se jagħmlu inkjesta fuq it-teknoloġija u uffiċjali żejda fil-partiti, però ma ħabbrux li kienu se jintroduċu l-assistenti mal-linji tal-gowls kif kienet diġà adottata fl-Europa League, u minflok kompla jiġi misħuq li l-kompetizzjoni fl-Afrika t'Isfel se tkun immexxiha bħal qabel, b'referi wieħed, żewġ assistenti, u r-raba' uffiċċjal. Fuq is-suġġett dwar il-logħob rett, il-President tal-FIFA Sepp Blatter stqarr:

>
> **“** Nappella lil kull plejer u kowċ sabiex josserva l-logħob rett. Fl-2010 iridu nuru li l-futbol imur 'il hemm minn sempliċi daqqiet ta' ballun imma għandu valur soċjali u kulturali...Għalhekk nistaqsu lill-plejers sabiex 'jekk jogħġobkom osservaw il-logħob rett' sabiex inkunu eżempju lill-kumplament tad-dinja. **”**
>
>
> —President tal-FIFA Sepp Blatter

## Stadji

Fl-2005, l-organizzaturi ħarġu lista proviżorja tat-tlettax-il stadju li se jintużaw għat-Tazza tad-Dinja: Bloemfontein, Cape Town, Durban, Johannesburg (żewġ impjanti), Kimberley, Nelspruit, Orkney, Polokwane, Port Elizabeth, Pretorja (żewġ impjanti), u Rustenburg. Dan in-numru tnaqqas għal għaxra li kienu uffiċjalment mħabbra fis-17 ta' Marzu 2006 mill-FIFA:

| Rustenburg | Pretorja | Polokwane | Nelspruit |
| --- | --- | --- | --- |
| Royal Bafokeng Stadium Kapaċità: 44,530 | Loftus Versfeld Stadium Kapaċità: 49,365 | Peter Mokaba Stadium Kapaċità: 45,264 | Mbombela Stadium Kapaċità: 43,589 |
|  |  |  |  |
| Johannesburg | Mappa tal-Afrika t'Isfel | Johannesburg |
| Soccer City Kapaċità: 94,700 | Ellis Park Stadium Kapaċità: 62,567 |
|  |  |
| Cape Town | Port Elizabeth | Bloemfontein | Durban |
| Free State Stadium Kapaċità: 45,058 | Moses Mabhida Stadium Kapaċità: 69,957 | Green Point Kapaċità: 66,005 | Nelson Mandela Bay Stadium Kapaċità: 46,082 |
|  |  |  |  |

## Preparamenti

Ħames stadji ġodda ġew mibnija għal dan il-kampjonat, u ħamsa minn dawk li diġà jeżistu ġew estiżi. L-ispiża totali tal-kostruzzjoni se tkun madwar R8.4 biljun.

Minbarra l-ħidma fuq l-istadji l-ġodda li nbnew u dawk li tranġaw, l-Afrika t'Isfel ħdamet biex ittejjeb l-infrastruttura preżenti tat-trasport pubbliku, u biex timplimenta miżuri speċjali sabiex tassigura s-sigurtà u s-saħħa tan-nies lokali u t-turisti internazzjonali li jkunu qed jattendu għall-partiti, skont il-kriterji tal-FIFA.

Il-mod ta' kif ġew effetwati dawn il-preparamenti, intlaqa' minn rispons qawwi mill-FIFA, fejn deher li kienu lesti sabiex jospitaw ġewwa pajjiżhom wieħed mill-ikbar avvenimenti sportivi li huwa segwit b'tant fervur minn miljuni ta' nies.

## Sorteġġ tal-gruppi

Il-Kumitat Organizzattiv tal-FIFA approvat il-proċedura għat-tlugħ finali tal-gruppi nhar it-2 ta' Diċembru 2009. It-timijiet ġew maqsuma f'erba' urni differenti, bl-aqwa seba' timijiet skont il-klassifika dinjija tal-FIFA ta' Ottubru 2009 flimkien mal-ospitanti tal-Afrika t'Isfel jitqgħedu fl-ewwel urna. Il-kumitat approva wkoll kif se jkunu magħmula l-urni l-oħra. It-tieni urna kienet komposta mill-Asja, l-Oċeanja, u l-Amerika ta' Fuq u Ċentrali u l-Karibew. It-tielet urna kienet tikkonsisti minn timijiet mill-Afrika u l-Amerika t'Isfel, u r-raba' urna bil-kumplament tat-timijiet Ewropej.

L-Afrika t'Isfel awtomatikament tqegħdu f'A1; is-seba' timijiet l-oħra mill-ewwel urna ġew pożizzjonati f'numru 1 tal-gruppi l-oħra B-H. Il-gruppi ġew mtella' minn A sa H, u l-pożizzjonijiet fil-grupp ġew mtella' għal Urna 2 sa 4. Il-kriterju ġeografiku ġie rispettat, jiġifieri li l-ebda tim mill-istess konfederazzjoni ma jista' jiġi fi grupp ma' tim ieħor mill-istess konfederazzjoni, ħlief għat-timijiet Ewropej li seta' jkun hemm massimu ta' tnejn fi grupp. L-Afrika t'Isfel ma setgħetx tiġi mniżżla mat-timijeit Afrika mill-Urna 3 u l-Arġentina u l-Brażil ma setgħux jiġu mtella' kontra l-kumplament tat-tliet timijiet miż-Żona tal-Amerika t'Isfel. L-ewwel żewġ timijiet Afrikani li ttellgħu minn Urna 3 daħlu mal-Arġentina u l-Brażil.

| Urna 1 | Urna 2 | Urna 3 | Urna 4 |
| --- | --- | --- | --- |
|  Afrika t'Isfel
 Brażil
 Spanja
 Netherlands
 Italja
 Ġermanja
 Arġentina
 Ingilterra |  Awstralja
 Ġappun
 Korea ta' Fuq
 Korea t'Isfel
 Ħonduras
 Messiku
 Stati Uniti
 New Zealand |  Alġerija
 Kamerun
 Kosta tal-Avorju
 Gana
 Niġerja
 Ċili
 Paragwaj
 Urugwaj |  Danimarka
 Franza
 Greċja
 Portugall
 Serbja
 Slovakkja
 Slovenja
 Żvizzera |

It-tlugħ tal-poloz saru f'Cape Town, fl-Afrika t'Isfel fis-19:00 (UTC+2) nhar l-4 ta' Diċembru 2009. Iċ-ċerimonja ġiet preżentata mill-attriċi Sud-Afrikana Charlize Theron, assistita mis-Segretarju Ġenerali tal-FIFA Jérôme Valcke. Numru ta' figuri sportivi taw sehemhom fit-tlugħ tal-poloz għall-gruppi.

| Grupp A | Grupp B | Grupp Ċ | Grupp D |
| --- | --- | --- | --- |
|  Afrika t'Isfel |  Arġentina |  Ingilterra |  Ġermanja |
|  Messiku |  Niġerja |  Stati Uniti |  Awstralja |
|  Urugwaj |  Korea t'Isfel |  Alġerija |  Serbja |
|  Franza |  Greċja |  Slovenja |  Gana |

| Grupp E | Grupp F | Grupp Ġ | Grupp H |
| --- | --- | --- | --- |
|  Netherlands |  Italja |  Brażil |  Spanja |
|  Danimarka |  Paragwaj |  Korea ta' Fuq |  Żvizzera |
|  Ġappun |  New Zealand |  Kosta tal-Avorju |  Ħonduras |
|  Kamerun |  Slovakkja |  Portugall |  Ċili |

## Referis

|  |  |
| --- | --- |
| AFC
 Khalil Al Ghamdi
 Ravshan Irmatov
 Subkhiddin Mohd Salleh
 Yuichi Nishimura
CAF
 Koman Coulibaly
 Jerome Damon
 Eddy Maillet
CONCACAF
 Joel Aguilar
 Benito Archundia
 Carlos Batres
 Marco Antonio Rodríguez
CONMEBOL
 Héctor Baldassi
 Jorge Larrionda
 Pablo Pozo
 Óscar Ruiz
 Carlos Eugênio Simon
 Martín Vázquez | OFC
 Michael Hester
 Peter O'Leary
UEFA
 Olegário Benquerença
 Massimo Busacca
 Frank De Bleeckere
 Martin Hansson
 Viktor Kassai
 Stéphane Lannoy
 Roberto Rosetti
 Wolfgang Stark
 Alberto Undiano Mallenco
 Howard Webb |

## Skeda

*Il-ħinijiet kollha huma UTC+2.*

### Fażi tal-gruppi

Fit-tabelli segwenti:

* **L** = total ta' logħob li ntlagħbu
* **R** = total ta' rebħiet
* **P** = total ta' pari
* **T** = total ta' telfiet
* **GF** = total ta' gowls skurjati (favur)
* **GK** = total ta' gowls li laqqtu (kontra)
* **DG** = differenza ta' gowls (GF–GK)
* **Pti** = total ta' punti akkumulati

It-timijiet pożizzjonati fl-ewwel u t-tieni post (bi sfond aħdar) ikkwalifikaw għar-rawnd tal-aħħar sittax.

| Leġġenda għall-kuluri fit-tabelli tal-gruppi |
| --- |
|  | Timijiet li avvanzaw għar-rawnd ta' L-Aħħar sittax |

Pożizzjonijiet fil-fażi tal-gruppi
Għat-turnew tat-Tazza tad-Dinja, il-FIFA iddeċidiet sett ta' kriterji sabiex tidentifika kull pożizzjoni fil-grupp ta' kull tim fil-fażi tal-gruppi.

1. l-ikbar numru ta' punti miksuba fil-partiti kollha tal-grupp;
2. differenza ta' gowls fil-partiti kollha tal-grupp;
3. l-ikbar numru ta' gowls skurjati fil-partiti kollha tal-grupp;
4. l-ikbar numru ta' punti miksuba fil-partiti tal-grupp bejn it-timijiet konċernati;
5. differenza ta' gowls mill-partiti tal-grupp bejn it-timijiet konċernati;
6. l-ikbar numru ta' gowls skurjati fil-partiti tal-grupp bejn it-timijiet konċernati;
7. tlugħ tax-xorti mill-Kumitat Organizzattiv tal-FIFA.

#### Grupp A

| Tim | L | R | P | T | GF | GK | DG | Pti |
| --- | --- | --- | --- | --- | --- | --- | --- | --- |
|  Urugwaj | 3 | 2 | 1 | 0 | 4 | 0 | +4 | **7** |
|  Messiku | 3 | 1 | 1 | 1 | 3 | 2 | +1 | **4** |
|  Afrika t'Isfel | 3 | 1 | 1 | 1 | 3 | 5 | –2 | **4** |
|  Franza | 3 | 0 | 1 | 2 | 1 | 4 | –3 | **1** |

|  |  |  |
| --- | --- | --- |
| 11 ta' Ġunju 2010 |
| **Afrika t'Isfel** | **1–1** | **Messiku** | Soccer City, Johannesburg |
| **Urugwaj** | **0–0** | **Franza** | Cape Town Stadium, Cape Town |
| 16 ta' Ġunju 2010 |
| **Afrika t'Isfel** | **0–3** | **Urugwaj** | Loftus Versfeld Stadium, Pretorja |
| 17 ta' Ġunju 2010 |
| **Franza** | **0–2** | **Messiku** | Peter Mokaba Stadium, Polokwane |
| 22 ta' Ġunju 2010 |
| **Messiku** | **0–1** | **Urugwaj** | Royal Bafokeng Stadium, Rustenburg |
| **Franza** | **1–2** | **Afrika t'Isfel** | Free State Stadium, Bloemfontein |

#### Grupp B

| Tim | L | R | P | T | GF | GK | DG | Pti |
| --- | --- | --- | --- | --- | --- | --- | --- | --- |
|  Arġentina | 3 | 3 | 0 | 0 | 7 | 1 | +6 | **9** |
|  Korea t'Isfel | 3 | 1 | 1 | 1 | 5 | 6 | −1 | **4** |
|  Greċja | 2 | 1 | 0 | 2 | 2 | 5 | −3 | **3** |
|  Niġerja | 3 | 0 | 1 | 2 | 3 | 5 | −2 | **1** |

|  |  |  |
| --- | --- | --- |
| 12 ta' Ġunju 2010 |
| **Korea t'Isfel** | **2–0** | **Greċja** | Nelson Mandela Bay Stadium, Port Elizabeth |
| **Arġentina** | **1–0** | **Niġerja** | Ellis Park Stadium, Johannesburg |
| 17 ta' Ġunju 2010 |
| **Arġentina** | **4–1** | **Korea t'Isfel** | Soccer City, Johannesburg |
| **Greċja** | **2–1** | **Niġerja** | Free State Stadium, Bloemfontein |
| 22 ta' Ġunju 2010 |
| **Niġerja** | **2–2** | **Korea t'Isfel** | Moses Mabhida Stadium, Durban |
| **Greċja** | **0–2** | **Arġentina** | Peter Mokaba Stadium, Polokwane |

#### Grupp Ċ

| Tim | L | R | P | T | GF | GK | DG | Pti |
| --- | --- | --- | --- | --- | --- | --- | --- | --- |
|  Stati Uniti | 3 | 1 | 2 | 0 | 4 | 3 | +1 | **5** |
|  Ingilterra | 3 | 1 | 2 | 0 | 2 | 1 | +1 | **5** |
|  Slovenja | 3 | 0 | 2 | 1 | 3 | 3 | 0 | **4** |
|  Alġerija | 3 | 0 | 1 | 2 | 0 | 2 | −2 | **1** |

|  |  |  |
| --- | --- | --- |
| 12 ta' Ġunju 2010 |
| **Ingilterra** | **1–1** | **Stati Uniti** | Royal Bafokeng Stadium, Rustenburg |
| 13 ta' Ġunju 2010 |
| **Alġerija** | **0–1** | **Slovenja** | Peter Mokaba Stadium, Polokwane |
| 18 ta' Ġunju 2010 |
| **Slovenja** | **2–2** | **Stati Uniti** | Ellis Park Stadium, Johannesburg |
| **Ingilterra** | **0–0** | **Alġerija** | Cape Town Stadium, Cape Town |
| 23 ta' Ġunju 2010 |
| **Slovenja** | **0–1** | **Ingilterra** | Nelson Mandela Bay Stadium, Port Elizabeth |
| **Stati Uniti** | **1–0** | **Alġerija** | Loftus Versfeld Stadium, Pretorja |

#### Grupp D

| Tim | L | R | P | T | GF | GK | DG | Pti |
| --- | --- | --- | --- | --- | --- | --- | --- | --- |
|  Ġermanja | 3 | 2 | 0 | 1 | 5 | 1 | +4 | **6** |
|  Gana | 3 | 1 | 1 | 1 | 2 | 2 | 0 | **4** |
|  Awstralja | 3 | 1 | 1 | 1 | 3 | 6 | −3 | **4** |
|  Serbja | 3 | 1 | 0 | 2 | 2 | 3 | −1 | **3** |

|  |  |  |
| --- | --- | --- |
| 13 ta' Ġunju 2010 |
| **Serbja** | **0–1** | **Gana** | Loftus Versfeld Stadium, Pretorja |
| **Ġermanja** | **4–0** | **Awstralja** | Moses Mabhida Stadium, Durban |
| 18 ta' Ġunju 2010 |
| **Ġermanja** | **0–1** | **Serbja** | Nelson Mandela Bay Stadium, Port Elizabeth |
| 19 ta' Ġunju 2010 |
| **Gana** | **1–1** | **Awstralja** | Royal Bafokeng Stadium, Rustenburg |
| 23 ta' Ġunju 2010 |
| **Gana** | **0–1** | **Ġermanja** | Soccer City, Johannesburg |
| **Awstralja** | **2–1** | **Serbja** | Mbombela Stadium, Nelspruit |

#### Grupp E

| Tim | L | R | P | T | GF | GK | DG | Pti |
| --- | --- | --- | --- | --- | --- | --- | --- | --- |
|  Netherlands | 3 | 3 | 0 | 0 | 5 | 1 | +4 | **9** |
|  Ġappun | 3 | 2 | 0 | 1 | 4 | 2 | +2 | **6** |
|  Danimarka | 3 | 1 | 0 | 2 | 3 | 6 | −3 | **3** |
|  Kamerun | 3 | 0 | 0 | 3 | 2 | 5 | −3 | **0** |

|  |  |  |
| --- | --- | --- |
| 14 ta' Ġunju 2010 |
| **Netherlands** | **2–0** | **Danimarka** | Soccer City, Johannesburg |
| **Ġappun** | **1–0** | **Kamerun** | Free State Stadium, Bloemfontein |
| 19 ta' Ġunju 2010 |
| **Netherlands** | **1–0** | **Ġappun** | Moses Mabhida Stadium, Durban |
| **Kamerun** | **1–2** | **Danimarka** | Loftus Versfeld Stadium, Pretorja |
| 24 ta' Ġunju 2010 |
| **Danimarka** | **1–3** | **Ġappun** | Royal Bafokeng Stadium, Rustenburg |
| **Kamerun** | **1–2** | **Netherlands** | Cape Town Stadium, Cape Town |

#### Grupp F

| Tim | L | R | P | T | GF | GK | DG | Pti |
| --- | --- | --- | --- | --- | --- | --- | --- | --- |
|  Paragwaj | 3 | 1 | 2 | 0 | 3 | 1 | +2 | **5** |
|  Slovakkja | 3 | 1 | 1 | 1 | 4 | 5 | −1 | **4** |
|  New Zealand | 3 | 0 | 3 | 0 | 2 | 2 | 0 | **3** |
|  Italja | 3 | 0 | 2 | 1 | 4 | 5 | −1 | **2** |

|  |  |  |
| --- | --- | --- |
| 14 ta' Ġunju 2010 |
| **Italja** | **1–1** | **Paragwaj** | Cape Town Stadium, Cape Town |
| 15 ta' Ġunju 2010 |
| **New Zealand** | **1–1** | **Slovakkja** | Royal Bafokeng Stadium, Rustenburg |
| 20 ta' Ġunju 2010 |
| **Slovakkja** | **0–2** | **Paragwaj** | Free State Stadium, Bloemfontein |
| **Italja** | **1–1** | **New Zealand** | Mbombela Stadium, Nelspruit |
| 24 ta' Ġunju 2010 |
| **Slovakkja** | **3–2** | **Italja** | Ellis Park Stadium, Johannesburg |
| **Paragwaj** | **0–0** | **New Zealand** | Peter Mokaba Stadium, Polokwane |

#### Grupp Ġ

| Tim | L | R | P | T | GF | GK | DG | Pti |
| --- | --- | --- | --- | --- | --- | --- | --- | --- |
|  Brażil | 3 | 2 | 1 | 0 | 5 | 2 | +3 | **7** |
|  Portugall | 3 | 1 | 2 | 0 | 7 | 0 | +7 | **5** |
|  Kosta tal-Avorju | 3 | 1 | 1 | 1 | 4 | 3 | +1 | **4** |
|  Korea ta' Fuq | 3 | 0 | 0 | 3 | 1 | 12 | −11 | **0** |

|  |  |  |
| --- | --- | --- |
| 15 ta' Ġunju 2010 |
| **Kosta tal-Avorju** | **0–0** | **Portugall** | Nelson Mandela Bay Stadium, Port Elizabeth |
| **Brażil** | **2–1** | **Korea ta' Fuq** | Ellis Park Stadium, Johannesburg |
| 20 ta' Ġunju 2010 |
| **Brażil** | **3–1** | **Kosta tal-Avorju** | Soccer City, Johannesburg |
| 21 ta' Ġunju 2010 |
| **Portugall** | **7–0** | **Korea ta' Fuq** | Cape Town Stadium, Cape Town |
| 25 ta' Ġunju 2010 |
| **Portugall** | **0–0** | **Brażil** | Moses Mabhida Stadium, Durban |
| **Korea ta' Fuq** | **0–3** | **Kosta tal-Avorju** | Mbombela Stadium, Nelspruit |

#### Grupp H

| Tim | L | R | P | T | GF | GK | DG | Pti |
| --- | --- | --- | --- | --- | --- | --- | --- | --- |
|  Spanja | 3 | 2 | 0 | 1 | 4 | 2 | +2 | **6** |
|  Ċili | 3 | 2 | 0 | 1 | 3 | 2 | +1 | **6** |
|  Żvizzera | 3 | 1 | 1 | 1 | 1 | 1 | 0 | **4** |
|  Ħonduras | 3 | 0 | 1 | 2 | 0 | 3 | −3 | **1** |

|  |  |  |
| --- | --- | --- |
| 16 ta' Ġunju 2010 |
| **Ħonduras** | **0–1** | **Ċili** | Mbombela Stadium, Nelspruit |
| **Spanja** | **0–1** | **Żvizzera** | Moses Mabhida Stadium, Durban |
| 21 ta' Ġunju 2010 |
| **Ċili** | **1–0** | **Żvizzera** | Nelson Mandela Bay Stadium, Port Elizabeth |
| **Spanja** | **2–0** | **Ħonduras** | Ellis Park Stadium, Johannesburg |
| 25 ta' Ġunju 2010 |
| **Ċili** | **1–2** | **Spanja** | Loftus Versfeld Stadium, Pretorja |
| **Żvizzera** | **0–0** | **Ħonduras** | Free State Stadium, Bloemfontein |

### Fażi eliminatorja

Fil-fażi eliminatorja (li tinkludi l-finali), jekk il-partita tibqa' f'pari wara 90 minuta, żewġ perjodi ta' ħin miżjuda jiġu migħluba (ta' kwarta kull wieħed). Jekk ir-riżultat jibqa' xorta l-istess wara l-ħin barrani, il-partita tiġi deċiża permezz tal-għoti tal-penalties.

|  |  |  |  |  |  |  |  |
| --- | --- | --- | --- | --- | --- | --- | --- |
|  | L-aħħar sittax |  | Kwarti tal-finali |  | Semifinali |  | Finali |
|  |   |   |   |   |   |   |   |   |   |   |   |   |   |   |
|  | 26 ta' Ġunju – Port Elizabeth |   |   |  |   |   |  |   |   |  |
|  |
|  |  **Urugwaj** |  **2** |
|  | 2 ta' Lulju – Johannesburg |
|  |   Korea t'Isfel |  1 |   |
|  |   Urugwaj |  **1 (4)** |
|  | 26 ta' Ġunju – Rustenburg |
|  |   |   Gana |  1 (2) |   |
|  |   Stati Uniti |  1 |
|  |  | 6 ta' Lulju – Cape Town |
|  |  **Gana** (ħ.s.) |  2 |   |
|  |   Urugwaj |  2 |
|  | 28 ta' Ġunju – Durban |
|  |   |  **Netherlands** |  **3** |   |
|  |  **Netherlands** |  **2** |
|  | 2 ta' Lulju – Port Elizabeth |  |
|  |   Slovakkja |  1 |   |
|  |  **Netherlands** |  **2** |
|  | 28 ta' Ġunju – Johannesburg |
|  |   |   Brażil |  1 |   |
|  |  **Brażil** |  **3** |
|  |  | 11 ta' Lulju – Johannesburg |
|  |   Ċili |  0 |   |
|  |   Netherlands |  0 |
|  | 27 ta' Ġunju – Johannesburg |
|  |   |  **Spanja** |  **1** |
|  |  **Arġentina** |  **3** |
|  | 3 ta' Lulju – Cape Town |  |
|  |   Messiku |  1 |   |
|  |   Arġentina |  0 |
|  | 27 ta' Ġunju – Bloemfontein |
|  |   |  **Ġermanja** |  **4** |   |
|  |  **Ġermanja** |  **4** |
|  |  | 7 ta' Lulju – Durban |
|  |   Ingilterra |  1 |   |
|  |   Ġermanja |  0 |
|  | 29 ta' Ġunju – Pretorja |
|  |   |  **Spanja** |  **1** |   | Logħba għat-tielet post |
|  |  **Paragwaj** |  **0 (5)** |
|  | 3 ta' Lulju – Johannesburg |  | 10 ta' Lulju – Port Elizabeth |
|  |   Ġappun |  0 (3) |   |
|  |   Paragwaj |  0 |   Urugwaj |  2 |
|  | 29 ta' Ġunju – Cape Town |
|  |   |  **Spanja** |  **1** |   |  **Ġermanja** |  **3** |
|  |  **Spanja** |  **1** |
|  |  |  |
|  |   Portugall |  0 |   |
|  |

#### L-Aħħar sittax

|  |  |  |  |  |
| --- | --- | --- | --- | --- |
| 26 ta' Ġunju 2010 16:00  | Urugwaj  | 2 – 1 |  Korea t'Isfel | Nelson Mandela Bay Stadium, Port Elizabeth Attendenza: 30,597 Referi:  Wolfgang Stark |
| Suárez  8', 80' | Rapport | Lee Chung-Yong  68' |

---

|  |  |  |  |  |
| --- | --- | --- | --- | --- |
| 26 ta' Ġunju 2010 20:30  | Stati Uniti  | 1 – 2 (ħ.s.)  |  Gana | Royal Bafokeng Stadium, Rustenburg Attendenza: 34,976 Referi:  Viktor Kassai |
| Donovan  62' (pen.) | Rapport | K. Boateng  5' Gyan  93' |

---

|  |  |  |  |  |
| --- | --- | --- | --- | --- |
| 27 ta' Ġunju 2010 16:00  | Ġermanja  | 4 – 1 |  Ingilterra | Free State Stadium, Bloemfontein Attendenza: 40,510 Referi:  Jorge Larrionda |
| Klose  20' Podolski  32' Müller  67', 70' | Rapport | Upson  37' |

---

|  |  |  |  |  |
| --- | --- | --- | --- | --- |
| 27 ta' Ġunju 2010 20:30  | Arġentina  | 3 – 1 |  Messiku | Soccer City, Johannesburg Attendenza: 84,377 Referi:  Roberto Rosetti |
| Tévez  26', 52' Higuaín  33' | Rapport | Hernández  71' |

---

|  |  |  |  |  |
| --- | --- | --- | --- | --- |
| 28 ta' Ġunju 2010 16:00  | Netherlands  | 2 – 1 |  Slovakkja | Moses Mabhida Stadium, Durban Attendenza: 61,962 Referi:  Alberto Undiano |
| Robben  18' Sneijder  84' | Rapport | Vittek  90+4' (pen.) |

---

|  |  |  |  |  |
| --- | --- | --- | --- | --- |
| 28 ta' Ġunju 2010 20:30  | Brażil  | 3 – 0 |  Ċili | Ellis Park Stadium, Johannesburg Attendenza: 54,096 Referi:  Howard Webb |
| Juan  34' L.Fabiano  38' Robinho  59' | Rapport |  |

---

|  |  |  |  |  |
| --- | --- | --- | --- | --- |
| 29 ta' Ġunju 2010 16:00  | Paragwaj  | 0 – 0 (ħ.s.) |  Ġappun | Loftus Versfeld Stadium, Pretoria Referi:  Frank De Bleeckere |
|  | Rapport |  |
|   | Penalties |   |
| Barreto  Barrios  Riveros  Valdez  Cardozo  | 5 – 3 |  Endō  Hasebe  Komano  Honda |  |

---

|  |  |  |  |  |
| --- | --- | --- | --- | --- |
| 29 ta' Ġunju 2010 20:30  | Spanja  | 1 – 0 |  Portugall | Cape Town Stadium, Cape Town Attendenza: 62,955 Referi:  Héctor Baldassi |
| Villa  63' | Rapport |  |

#### Kwarti tal-finali

|  |  |  |  |  |
| --- | --- | --- | --- | --- |
| 2 ta' Lulju 2010 16:00  | Netherlands  | 2 – 1 |  Brażil | Nelson Mandela Bay Stadium, Port Elizabeth Attendenza: 40,186 Referi:  Yuichi Nishimura |
| Sneijder  53', 68' | Rapport | Robinho  10' |

---

|  |  |  |  |  |
| --- | --- | --- | --- | --- |
| 2 ta' Lulju 2010 20:30  | Urugwaj  | 1 – 1 (ħ.s.) |  Gana | Soccer City, Johannesburg Attendenza: 84,017 Referi:  Olegário Benquerença |
| Forlán  55' | Rapport | Muntari  45+2' |
|   | Penalties |   |
| Forlán  Victorino  Scotti  M. Pereira  Abreu  | 4 – 2 |  Gyan  Appiah  Mensah  Adiyiah |  |

---

|  |  |  |  |  |
| --- | --- | --- | --- | --- |
| 3 ta' Lulju 2010 16:00  | Arġentina  | 0 – 4 |  Ġermanja | Cape Town Stadium, Cape Town Attendenza: 64,100 Referi:  Ravshan Irmatov |
|  | Rapport | Müller  3' Klose  68', 89' Friedrich  74' |

---

|  |  |  |  |  |
| --- | --- | --- | --- | --- |
| 3 ta' Lulju 2010 20:30  | Paragwaj  | 0 – 1 |  Spanja | Ellis Park Stadium, Johannesburg Attendenza: 55,359 Referi:  Carlos Batres |
|  | Rapport | Villa  83' |

#### Semifinali

|  |  |  |  |  |
| --- | --- | --- | --- | --- |
| 6 ta' Lulju 2010 20:30  | Urugwaj  | 2 – 3 |  Netherlands | Cape Town Stadium, Cape Town Attendenza: 62,479 Referi:  Ravshan Irmatov |
| Forlán  41' M. Pereira  90+2' | Rapport | Van Bronckhorst  18' Sneijder  70' Robben  73' |

---

|  |  |  |  |  |
| --- | --- | --- | --- | --- |
| 7 ta' Lulju 2010 20:30  | Ġermanja  | 0 – 1 |  Spanja | Moses Mabhida Stadium, Durban Attendenza: 60,960 Referi:  Viktor Kassai |
|  | Rapport | Puyol  73' |

#### It-Tielet post

|  |  |  |  |  |
| --- | --- | --- | --- | --- |
| 10 ta' Lulju 2010 20:30  | Urugwaj  | 2 – 3 |  Ġermanja | Nelson Mandela Bay Stadium, Port Elizabeth Attendenza: 36,254 Referi:  Benito Archundia |
| Cavani  28' Forlán  51' | Rapport | Müller  19' Jansen  56' Khedira  82' |

#### Finali

|  |  |  |  |  |
| --- | --- | --- | --- | --- |
| 11 ta' Lulju 2010 20:30  | Netherlands  | 0 – 1 (ħ.s.) |  Spanja | Soccer City, Johannesburg Attendenza: 84,490 Referi:  Howard Webb |
|  | Rapport | Iniesta  116' |

## Statistika

*Biex tapprofondixxi, ara l-artiklu: Statistika tat-Tazza tad-Dinja tal-Futbol 2010*.
### Skorers

Il-plejer Sud-Afrikan Siphiwe Tshabalala kien l-ewwel plejer li skorja gowl fil-kompetizzjoni, fil-logħba tal-ftuħ kontra l-Messiku li ntemmet 1–1. Id-difensur Daniż Simon Poulsen skorja l-ewwel awto-gowl tal-kampjonat, fit-telfa ta' 2–0 kontra l-Olanda. L-attakkant Arġentin Gonzalo Higuaín skorja l-ewwel tripletta f'dan it-turnew, fir-rebħa tal-Arġentina bl-iskor ta' 4–1 kontra l-Korea t'Isfel. Din it-tripletta kienet id-49 waħda fl-istorja tat-Tazza tad-Dinja

L-aqwa erba' skorers ta' din il-kompetizzjoni spiċċaw ilkoll b'ħames gowls. Iż-Żarbuna tad-Deheb marret għal Thomas Müller tal-Ġermanja li kellu tliet assits. Iż-Żarbuna tal-Fidda marret għal David Villa ta' Spanja li lagħab total ta' 635 minuta, u ż-Żarbuna tal-Bronż marret f'idejn Wesley Sneijder tal-Olanda li lagħab 652 minuta. Diego Forlán tal-Urugwaj kellu ħames gowls u assist wieħed f'654 minutA. Tliet plejers oħra skorjaw erba' gowls.

### Dixxiplina

Tmienja u għoxrin plejer ġew sospiżi minħabba li laqqtu żewġ karti sofor konsekuttivi (tlettax-il plejer), karta ħamra diretta (tmien plejers), jew karta safra b'karta ħamra aktar tard (seba' plejers).

### Unuri

| Żarbuna tad-Deheb | Ballun tad-Deheb | Ingwanta tad-Deheb | L-Aqwa Plejer Żagħżugħ | Trofew FIFA Fair Play |
| --- | --- | --- | --- | --- |
|  Thomas Müller |  Diego Forlán |  Iker Casillas |  Thomas Müller |  Spanja |

## Simboli

### Maskot

Il-maskot uffiċjali tat-Tazza tad-Dinja 2010 huwa *Zakumi*, leopard b'xagħar aħdar, li ġie mħabbar fit-22 ta' Settembru 2008. Ismu ġej minn "ZA", akronimu għal "Afrika t'Isfel", u "kumi" li hi kelma li tfisser "għaxra" f'diversi lingwi Afrikani. Il-kuluri tal-maskot jirriflettu dawk tat-tim nazzjonali tal-pajjiż ospitu – isfar u aħdar.

### Kanzunetta uffiċjali

Il-kanzunetta uffiċjali tat-Tazza tad-Dinja "Waka Waka" hi kantat mill-kantanta Kolombjana Shakira u l-grupp mużikali Freshlyground mill-Afrika t'Isfel, u kantata bl-Ingliż u bl-Ispanjol. Il-kanzunetta hi bbażata fuq kanzunetta tradizzjonali tas-suldati Sud-Afrikani bl-isem ta' Zangalewa. Din il-kanzunetta tkantat fil-kunċert ta' qabel il-bidu tat-Tazza tad-Dinja fl-10 ta' Ġunju f'Soweto u kif ukoll fiċ-ċerimonja tal-futħ fil-11 ta' Ġunju u fil-finali tal-11 ta' Lulju.

### Ballun uffiċjali

Il-ballun uffiċjali għat-Tazza tad-Dinja, magħmul minn adidas, iġib l-isem ta' *Jabulani*, li jfisser "ċelebrazzjoni" fil-lingwa Zulu. In-numru ħdax għandu rwol prominenti f'dan il-ballun: dan huwa l-ħdax-il ballun tat-Tazza tad-Dinja magħmul minn kumpanija Ġermaniża; il-ballun jinkludi fih ħdax-il kulur, wieħed għal kull plejer fil-grawnd; u hemm ħdax-il lingwa uffiċjali fl-Afrika t'Isfel. Ballun speċjali b'pannelli tad-deheb se jiġi wżat fil-finali ta' Johannesburg. Il-ballun hu mibni fuq disinn ġdid, li jikkonsisti minn tmien pannelli magħqudin flimkien b'mod sferiku.

Il-ballun ġie wżat waqt it-Tazza tad-Dinja tal-Klabbs 2009 li saret ġewwa l-Emirati Għarab Magħquda, u verżjoni speċjali tal-ballun, il-*Jabulani Angola*, kien il-ballun uffiċjali tat-Tazza tan-Nazzjonijiet Afrikana 2010.

Xi stilel tal-futbol ilmentaw fuq il-ballun il-ġdid, fejn l-argument li ġabu 'l quddiem kien li t-trajjetorja tal-ballun kienet diffiċli biex wieħed jippredixxieha. Il-gowler Brażiljan Júlio César ikkompara l-ballun ma' wieħed li jixtri mingħanda tal-"ħanut" u li kien tajjeb għall-attakkanti waqt li jaħdem kontra l-gowlers. Ċerti żbalji li saru minn gowlers matul din it-Tazza tad-Dinja ġew attribwiti lil dan il-ballun.

## Referenzi

## Ħoloq esterni

* Sit uffiċjali